Onderneming in die Kollig: Veldskoen Switserland - Wêreldwyd
Onderneming in die Kollig: Veldskoen Switserland
Word deel van 'n netwerk van Suid-Afrikaners in die buiteland. Netwerke is nie net vir ondernemings nie; dit is ook 'n waardevolle wyse om 'n ondersteuningsbasis te bou vir daardie dae wanneer die verlange na 'n goeie Suid-Afrikaanse wyn, kuier om 'n braaivleisvuur en die onmisbare Afrikaner-gasvryheid te veel raak. Wêreldwyd se Wêreldgids is waar Suid-Afrikaanse ondernemings van regoor die wêreld bymekaarkom om 'n gemeenskap te vorm. Die Wêreldgids beskik tans oor meer as 'n duisend ondernemings, van Afrikaanse dokters in Nieu-Seeland tot biltongwinkels in Londen. Hierdie week se onderneming in die Kollig is Veldskoen in Switserland. Die geskiedenis van Veldskoen is so ryk en divers soos die land waar dit vandaan kom. Daar is verskeie groepe mense wat glo die Veldskoen, of 'n weergawe daarvan, het sy oorsprong by hulle gehad. Die word "veldskoen" is vir die eerste keer deur die Nederlandse setlaars aangeteken wat amper 400 jaar gelede in suidelike Afrika aangekom het. Volgens Khoisan-oorlewering het húlle egter so vroeg as 1 000 jaar voor dit reeds leerskoene, wat uit 'n enkele stuk vel gemaak is, gemaak en gedra. Volgens GQ magazine het Nathan Clark, van Clarks Shoes, in die Tweede Wêreldoorlog geveg toe hy agtergekom het dat van die Suid-Afrikaanse soldate, soos wat hy dit beskryf het, "vreemde leerskoene" gedra het. Met verdere ondersoek het hy ontdek dat dit op bestelling van die Suid-Afrikaanse soldate by 'n basaar in Kairo gemaak word, omdat hul militêre stewels die gees gegee het. Die ontwerp is na Londen gestuur waar die gewilde Chukka-stewels ontstaan het. Ons sal graag wil glo dat hulle almal 'n aandeel in die Veldskoen-storie het! Ons het ook onlangs begin saam skryf aan die storie van wat moontlik die wêreld se oudste skoen kan wees.
Kontak Veldskoen Switserland E-pos: connect@veldskoen.ch Klik hier om Veldskoen Switserland se Facebook-blad te besoek. Klik hier vir Veldskoen Switserland op Wêreldwyd se Wêreldgids.
Onderneming in die kollig Veldskoen
Konferensie oor verval van die strafregstelsel: 'n Alternatief tot die sinkende skip van geregtigheid
AfriForum se privaatvervolgingseenheid het vandag 'n konferensie oor die verval van die strafregstelsel by die AfriForum Teater gehou. Adv. Gerrie Nel, prof. Koos Malan en dr. Llewelyn Curlewis was sprekers by die konferensie. Adv. Nel het konkrete voorbeelde uitgelig...
Onderneming in die Kollig: McKennaGray Home Styling and Design
Stemme en stilte
VRYWARING: Hierdie word nie geskryf om raakgesien te word nie. Hopelik sal diegene wat my ken weet dat my motief suiwer is. Ons deel die lesse wat ons leer om mekaar te bemoedig en die omvang van God se omgee te deel. Om 'n people pleaser te wees is 'n...
← Suid-Afrikaners wat in 'n ander land vir 'n Suid-Afrikaanse onderneming werk Maroela Media: Nuushooftrekke van die week →